Die wêreld in foto’s – 16 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het dorpe in talle lande in spookdorpe verander. Só lyk die wêreld nadat die virus burgers sowel as besoekers die skrik op die lyf gejaag het. ŉ Standbeeld is die enigste toeskouer by die Mexikaanse sokkerliga-wedstryd tussen Amerika en Cruz Azul in die Azteca-stadion in Mexikostad. (Foto: Eduardo Verdugo, AP) Die Charles-brug in Praag in die Tsjeggiese Republiek is leeg nadat die regering dié land onder kwarantyn geplaas het ná Covid-19 hier uitgebreek het. (Foto: Petr David Josek, AP) ŉ Enkele persoon loop deur ŉ leë laan in Hadera, Israel. (Foto: Ariel Schalit, AP) ŉ Man loop al langs die promenade in Beiroet, Libanon, voordat polisiemanne hom beveel om dit te verlaat. (Foto: Hassan Ammar, AP) Disneyland Parys in Marne La Vallee se deure is tydelik gesluit. (Foto: Rafael Yaghobzadeh, AP)